
Empathology

Nagyapám, Szita József az 1970-es évek elején kutatóorvosként Indiába utazott, hogy a leprának egy bizonyos válfaját kutassa a chingleputi lepratelepen. Amikor orvosi céllal készített diáira rátaláltam, azonnal elemi erővel kezdett foglalkoztatni a közösségvállalásnak, az empátiának a képi megfogalmazása. Ebben a fotósorozatomban a belehelyezkedés, a sorsokkal való azonosulás gesztusát kísérlem meg, művészi eszközökkel. Az itt bemutatott három kép egy tíz darabos sorozat része, mely zselatinos-ezüst nagyításban, 30x30 cm méretben összefüggő egységet alkot.



